Kapibara

Kapibara (nama saintifik: Hydrochoerus hydrochaeris) ialah haiwan jenis rodensia semiakuatik. bertaburan di benua Amerika Selatan; ia merupakan spesies terbesar mamalia sebegini. 

 Etimologi 
Nama haiwan ini diserap daripada perkataan capivara dalam bahasa Portugis Brazil yang meminjam kata bahasa Tupi  menggabungkan  "daun" +  "tirus" (maka caá pi'i "rumput") +  "makan" +  (imbuhan pelaku) lalu memberi maksud "pemakan rumput". Nama genus Hydrochoerus berasal daripada kata-kata bahasa Yunani ὕδωρ hýdor yang bermaksud “air” dan χοῖρος khoíros yang bermaksud “babi”; manakala nama spesies hydrochaeris berasal daripada perkataan Bahasa Yunani ὕδωρ hýdor yang bermaksud “air” dan χαίρω khairo yang bermaksud “menikmati”.

Ia adakala dipanggil babi air dalam bahasa basahan meskipun tidak sama keluarga dengan babi, sebaliknya dari genus Hydrochoerus yang serumpun dengan tikus belanda.

 Gambaran fizikal 
Kapibara dewasa mampu membesar mencapai antara 106 hingga 134 sentimeter panjang dan antara 50 hingga 62 sm tinggi dari paras kelasa; berat ditimbang sekitar 35 hingga 66 kg.Capybara , Arkive Kapibara betina lebih berat dari yang jantan.

Taburan
Kapibara hidup di belantara berdekatan jasad-jasad air seperti tasik danau, paya rawa dan sungai. Ia menjadi tarikan banyak pemangsa setempat seperti jaguar, puma, helang, kaiman dan anakonda.

 Tabiat 
Kapibara hidup secara berkawanan mencapai jumlah 10-20 ekor terdiri dari 2-4 ekor jantan dewasa, 4-7 ekor betina dewasa manakala selebihnya anak-anak.

 Pergerakan 
Haiwan ini berenang dengan baik. Ia berkebolehan menahan nafas selama lima minit.

 Pemakanan 
Kapibara adalah herbivor peragut rumput dan tumbuhan akuatik serta juga buah dan kulit kayu. Haiwan ini boleh cerewet memilih makan dedaun sesejenis pokok sahaja; kecenderungan memakan pelbagai jenis tumbuhan lain meningkat seiring musim kemarau.

Pembiakan
Kapibara membunting selama tempoh antara 130–150 hari, ia boleh beranak paling puratanya 4 ekor hingga sebanyak 8 ekor.

 Hubungan dengan manusia 
Kapibara sering diburu mendapatkan sumber daging dan bulu sehinggakan ada diternak di ladang-ladang. Haiwan ini juga sering ditemukan di zoo dan taman haiwan jinak memanjangkan hayat lebih 12 tahun jauh dari keadaan di alam liar mudah diancam pemangsa disebutkan dengan hayat selama hingga kira-kira 4 tahun sahaja.

Haiwan ini dibenarkan peliharaannya di beberapa negeri di Amerika Syarikat.

 Rujukan 

 Sumber-sumber 


Pautan luar

 Hydrochoerus hydrochaeris - Animal Diversity Web
Kategori: Caviidae
Kategori: Rodentia